এ ব্যপারে রংপুর সিটি করপোরেশনের মেয়র মোস্তাফিজার রহমান মোস্তফা জানান, মাননীয় প্রধানমন্ত্রী শেখ হাসিনা রংপুরের উন্নয়নের ব্যপারে গ্রীন সিগনাল দিয়ে আমাকে ২১০ কোটি বরাদ্দ দিয়েছেন। তিনি আরও উন্নয়ন বরাদ্দ দিবেন। আমরা করপোরেশনের পক্ষ থেকে তাকে অভিনন্দন জানিয়ে বিলবোর্ড দিয়েছি। জাতির জনক বঙ্গবন্ধু শেখ মুজিবুর রহমানের শাহাদত বার্ষিকীর শোক ব্যানার দিয়ে শ্রদ্ধাঞ্জলি জানিয়েছি। কিন্তু সেগুলো রাতের অন্ধকারে সরিয়ে ফেলা হয়েছে। এটি কোন দুর্বৃত্বদের কাজ নয়। এটি একটি চিহ্নিত মহল বিশেষের পরিকল্পনা ও ষড়যন্ত্রের অংশ বলে আমি মনে করি। যতদ্রুত সম্ভব এ ঘটনার সাথে সম্পৃক্তদের খুঁজে বের করে তাদের আইনের আওতায় এনে মুখোশ খুলে দেয়ার জন্য আমি আইনশৃংখলা বাহিনীর কাছে অনুরোধ জানিয়েছি।